आगरा(ब्यूरो)। इसमें दोनों पक्षों के आधा दर्जन से अधिक लोग गंभीर घायल हो गए। सूचना पर पहुंची पुलिस ने घायलों को इलाज हेतु अस्पताल में भर्ती कराया है। जानकारी के अनुसार जोर सिंह पुत्र दुलीचंद निवासी गांव नगला दलेल थाना पिनाहट का आरोप है कि गांव के ओमप्रकाश पुत्र रुस्तम सिंह पक्ष के युवक द्वारा उनकी पुत्री का वीडियो सोशल मीडिया के इंस्टाग्राम पर गाने के साथ वायरल कर दिया गया।
वीडियो जमकर वायरल
शुक्रवार को इसी मामले को लेकर जोर सिंह और उसके प्रभारी जिन्होंने ओमप्रकाश से शिकायत की थी। मामले को लेकर दोनों पक्षों में गाली-गलौज के साथ विवाद हो गया। विवाद इतना बढ़ गया कि दोनों पक्ष के लोग लाठी-डंडे लेकर आमने-सामने आ गए। एक दूसरे पर हमला कर दिया। दोनों तरफ से जमकर पथराव किया गया। दोनों तरफ से जमकर लाठी डंडे कुल्हाड़ी चले। लाठी डंडे चलने का सोशल मीडिया पर वीडियो जमकर वायरल हो गया। दोनों पक्षों के जोर सिंह, निर्मला, नेमा देवी वहीं द्वितीय पक्ष के ओमप्रकाश, रामवीर सहित आधा दर्जन से अधिक दोनों पक्षों के लोग घायल हो गए। सूचना पर पहुंची पुलिस ने गंभीर घायलों को इलाज के लिए सीएचसी केंद्र में भर्ती कराया। जहां चिकित्सकों द्वारा घायलों का प्राथमिक उपचार किया गया।